Արկադի Ֆիդլեր

**Արկադի Ֆիդլեր** (, ), լեհ գրող, լրագրող, ճանապարհորդ։

## Կենսագրություն
Արկադի Ֆիդլերը ծնվել է 1894 թվականի նոյեմբերի 28-ին Պոզնանում այդ տարիներին Լեհաստանում բավականին հայտնի հրատարակիչ Անտոնի Ֆիդլերի ընտանիքում։ Ապագա գրողի ընտանիքում տիրում էր գրականության և մայրենի լեզվի ընթերցանության մթնոլորտ, սերը դեպի բնություն կանխորոշեց նրա հետաքրքրությունները և հակումները, իսկ վերջանական արդյունքում և կյանքի ամբողջ հետագա ուղին։ Նա ավարտել է Կրակովի Յագելոնյան համալսարանի փիլիսոփայության ֆակուլտետը, ապա և Բեռլինի և Պոզնանի համալսարանները, որտեղ ուսանել է բնագիտություն։

Առաջին ճանապարհորդությունները կատարել է 1927 թվականին Նորվեգիայում և 1928 թվականին օվկիանոսի մյուս կողմում՝ Բրազիլիայի ջունգլիներում, որտեղ մնում է տարուց ավելի։ Այդ ժամանակ են լույս տեսնում նրա առաջին գրքերը ճանապարհորդությունների մասին։ 1933—1934 թվականներին նոր ուղևորություն է կատարում Պերուի արևելյան շրջաններում, Ամազոնի մոտ, որի մասին գրում է «Ձկները երգում են Ուկայալիում»։ Գիրքը մեծ աղմուկ է բարձրացնում, թարգմանվում է աշխարհի տասնհինգ լեզուներով և հրատարակվում 32 անգամ։ Այն Ֆիդլերին ճանաչում և փառք է բերում։ 1935 թվականին գիտական և գրական գործունեության համար Լեհաստանի գրականության ակադեմիան նրան դափնեպսակ է շնորհում։

Գիտական, հասարակական և գրական գործունեության համար Ա. Ֆիդլերը պարգևատրվել է բազմաթիվ գրական մրցանակներով և կառավարական կոչումներով, այդ թվում Լեհաստանի առաջին կարգի պետական մրցանակով և երկրի բարձրագույն՝ «Ժողովրդական Լեհաստանի կառուցող» շքանշանով։

Ա. Ֆիդլերը կյանքի մեծ մասում իրականացրել է երեսուն երկար, մեկ տարի և ավելի տևող ճանապարհորդություններ տարբեր երկրներում և մոլորակի ամենաէկզոտիկ անկյուններում՝ Նորվեգիայում և Կանադայում, Հեռավոր արևելքում, Կովկասում և Յակուտիայում, Բրազիլիայի ջունգլիներում, Գայանայում և Պերուում, Մեքսիկայում և Կարիբյան ծովի կղզիներում, Ասիայի հարավ-արևելքում, Վիետնամում, Լաոսում և Կամբոջայում, Գվինեայում, Գանայում և Մադագասկարում։ Վերջին ճանապարհորդությունները Ֆիդլերը կատարել է 88 տարեկանում Մադագասկարում։

## Ճանապարհորդություններ
* 1927 - հյուսիսային Նորվեգիա
* 1928 - հարավային Բրազիլիա
* 1933 - Ամազոնիա և արևելյան Պերու
* 1935 - Կանադա
* 1937 - Մադագասկար
* 1939 - Տահիտի
* 1940 - Ֆրանսիա, Մեծ Բրիտանիա
* 1942 - 1943 - ԱՄՆ, Տրինիդադ, Գայանա, Բրազիլիա
* 1945 - Կանադա
* 1948 - Մեսքիկա
* 1952 - 1953 - ԽՍՀՄ (Վրաստան)
* 1956 - 1957 - Հնդկաչին (հյուսիսային Վիետնամ, Լաոս, Կամբոջա)
* 1959 - 1960 - Աֆրիկա (Գվինեա, Գանա)
* 1961 - հյուսիսարևմտյան Կանադա
* 1963 - 1964 - Բրազիլիա, Գայանա
* 1965 - 1966 - Մադագասկար
* 1967 - Բրազիլիա
* 1968 - ԽՍՀՄ (արևելյան Սիբիր)
* 1969 - Նիգերիա
* 1970 - Պերու
* 1971 - արևմտյան Աֆրիկա
* 1972 - Կանադա (Բրիտանական Կոլումբիա, Ալբերտա, Քվեբեկ)
* 1973 - Հարավային Ամերիկա
* 1975 - Կանադա (Օնտարիո, Քվեբեկ)
* 1976 - 1977 - արևմտյան Աֆրիկա
* 1978 - 1979 - Պերու
* 1980 - Կանադա
* 1981 - արևմտյան Աֆրիկա

## Ստեղծագործություններ
* Ռոբինզոնի կղզին (1954, Wyspa Robinsona)
* Օրինոկո (1957, Orinoko)
* Սպիտակ յագուար (1980, Biały Jaguar)
* Խեժով բուրող Կանադա (1935)
* Անարատ անտառի գազանները (1936)
* Ամազոնցու կանչը (1937, «Ձկները երգում են Ուկայալիում», 1963)
* Երկարառունգերը (պատմվածք)
* Դիվիզիոն 303 (1942)
* Շնորհակալ եմ քեզ, կապիտան (1944)
* Փոքրիկ բիզոնը (1952)
* Ամբինանիտելո տաք գյուղը (1953, Gorąca wieś Ambinanitelo)
* Ռիո դե Օրոյի գաղտնիքը (1950, Rio de Oro)
* Վայրի վարազներ (1959)
* Նոր արկածներ. Գվինեա (1962)
* Մադագասկարի վաղվա օրը
* Լեմուրների կղզին

## Ծանոթագրություններ

## Գրականություն
* *Киселев В.* Послесловие // *Фидлер А.* Белый Ягуар — вождь араваков. — Москва: Правда, 1990.

## Արտաքին հղումներ
* Արկադի Ֆիդլերի թանգարան-գրական արվեստանոցը

Կատեգորիա:Կրակովի համալսարանի շրջանավարտներ
Կատեգորիա:Լայպցիգի համալսարանի շրջանավարտներ
Կատեգորիա:20-րդ դարի լրագրողներ
Կատեգորիա:Լեհ գրողներ
Կատեգորիա:20-րդ դարի գրողներ
Կատեգորիա:Լեհ արձակագիրներ
Կատեգորիա:Արկածային գրողներ
Կատեգորիա:19-րդ դարի գրողներ
Կատեգորիա:Լեհ մանկագիրներ
Կատեգորիա:Լեհ լրագրողներ